Vario LF plus
Električka typu Škoda 03 T (Astra) v centre Litvínova
Vozovňa Litvínov
Historická T5B6 v Moste
Pohľad z kabíny vodiča Astry na medzimestskú trať
V severočeských mestách **Most** a **Litvínov** sa nachádza spoločná **električková sieť** s rozchodom koľají 1435 mm a dĺžkou približne 18,6 km, ktorú prevádzkuje Dopravný podnik miest Mostu a Litvínova.

Dejiny
------

### Koniec 19. storočia

Na konci 19. storočia sa mesto Most, banské centrum celej oblasti, prudko rozvíjalo. Pribúdali nové závody, kam museli dochádzať zamestnanci. Situácia sa nakoniec stala neúnosnou, a tak v roku 1893 bola navrhnutá trať parnej električky. Trakcia sa však zmenila na elektrickú a stavať sa začalo v roku 1899. 7. augusta 1901 bola prvá trať dlhá 12,9 km vedúca od stanice cez Kopisty, Růžodol a Horní Litvínov do Janova sprevádzkovaná, medzimestský úsek viedol východnejšie ako dnešná trasa. Celá trať bola jednokoľajová s vtedy obvyklým a obľúbeným rozchodom 1 000 mm.

### Prvá polovica 20. storočia

Koncom roku 1917 bola sieť predĺžená o úsek na Čepirožskú výšinu. Do druhej svetovej vojny sa trať viac nerozširovala, iba v roku 1938 bolo opäť na Čepirožskej výšine vykonané ďalšie predĺženie. V súvislosti s výstavbou petrochemických závodov z Záluží, ktoré mali za druhej svetovej vojny strategický význam, bola k nim zavedená trať, ktorá čiastočne využívala vlečky k bani Minerva. Ku koncu druhej svetovej vojny, v roku 1945, boli chemické závody v Moste a okolí bombardované, došlo aj k zničeniu medzimestskej električkovej trate, kvôli tomu sa sieť dočasne rozpadla na mostovskú a litvínovskú časť.

### Druhá polovica 20. storočia

Po vojne bolo nutné trate opraviť, to bolo realizované počas niekoľkých mesiacov po skončení bojov. V rámci dvojročky boli dokonca zdvojkoľajnené a preložené niektoré úseky, napríklad trať ku stanici. Okolo roku 1950 bolo v Moste 5 električkových liniek, objavili sa aj nové električky typu 6MT zriadené z Teplíc. Ďalšou dôležitou úlohou bola modernizácia medzimestskej trate, rozhodlo sa tak o výstavbe modernej rýchlodrážnej a normálnerozchodnej trate. Jej prvý úsek bol v Litvínove uvedený do prevádzky 1. apríla 1957.

V súvislosti s tým museli byť vyradené staré električkové vozidlá drevenej konštrukcie s lýrovými zberačmi, ktoré boli nahradené električkami typu Tatra T1, Tatra T2 a neskôr Tatra T3. Modernizácia električiek zároveň k roku 1959 ukončila prevádzku trolejbusovej dopravy, ktorá sa tým stala nadbytočnou.

V roku 1961 bola rýchlodráha predĺžená do Velebudíc k súčasnej vozovni, zároveň bola k 24. marcu definitívne ukončená prevádzka úzkorozchodných električiek. V 70. rokoch sa električková sieť, rovnako ako celé mesto Most, musela pripraviť na presťahovanie. Vďaka prechádzajúcim úpravám však nešlo o príliš náročný proces. Premiestnenie mesta bolo dokončené do roku 1978, trať bola premiestnená ku koridoru na úpätí Hněvína a úsek cez starý Most bol opustený. Toho istého roku bola postavená trať k novej mostovskej stanici.

Starý Most bol vyprataný a neskôr zbúraný, nahradilo ho vtedy moderné sídlisko pre 65-tisíc obyvateľov. Posledné rozšírenie prebehlo v roku 1981 ako krátke predĺženie na nové obratisko vo Velebudiciach. V 80. a 90. rokoch v Moste jazdili aj električky Tatra KT8D5 a Tatra T5B6, „kátéčka" však boli roku 1997 odpredané do maďarského Miškovca. 

### 21. storočie

V prvých rokoch 21. storočia pribudli úplne nové nízkopodlažné električky Škoda 03 T. Na konci roku 2012 bola dodaná jedna električka Vario LF plus, neskôr k nej pribudlo druhé vozidlo rovnakého typu.

### Súčasný stav

Dopravní podnik měst Mostu a Litvínova, prevádzkovateľ siete, sa snaží o modernizáciu zastaraného vozidlového parku. Popri vozidlách T3 jazdia aj dve moderné nízkopodlažné vozidlá typu Škoda 03 T a Vario LF plus. V prevádzke sú dnes 4 linky. S rozširovaním električkovej siete sa zatiaľ nepočíta, isté ale je odpredávanie prebytočných električiek.

Vozidlový park
--------------

V súčasnosti sú v Moste a Litvínove v prevádzke osobné električky týchto typov:

| Obrázok | Typ | Modifikácie a podtypy | Počet |
| --- | --- | --- | --- |
| Tatra T3M.3 | **Tatra T3** | Tatra T3, Tatra T3SUCS, Tatra T3M.3 |  ? |
| Škoda 03T | **Škoda 03 T** | Škoda 03 T (obchodný názov Astra) | 2 |
| Vario LF plus | **Vario LF plus** | Vario LF plus | 2 |
|  | **EVO1** | EVO1 | 1 |

Ako historické je evidované unikátne vozidlo Tatra T5B6 ev. č. 273, vyrobený iba vo dvoch prototypoch. Oba jazdili v Moste a Litvínove v pravidelnej prevádzke v rokoch 1979 až 1990.

Električkové linky
------------------

V súčasnosti sú v prevádzke štyri električkové linky:

* **Linka 1**: Litvínov, Citadela – Most, Velebudická
* **Linka 2**: Most, nádraží – Most, Velebudická
* **Linka 3**: Litvínov, Citadela – Most, nádraží
* **Linka 4**: Litvínov, Citadela – Most, dopravní podnik

Vozovne
-------

Na to, že je miestna sieť pomerne malá, má dve vozovne:

* Vozovňa Most
* Vozovňa Litvínov

Referencie
----------

1. 1 2   *Výroční zpráva 2017* [online]. Sdp-cr.cz, [cit. 2019-03-05]. Dostupné online.
2. ↑   *Výroční zpráva 2017* [online]. Dpmost.cz.cz, [cit. 2019-03-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **električky v Litvínove a Moste**.

Externé odkazy
--------------

* Historické vozidlá na stránkach miestneho DP
* História mostovských a litvínovských električiek na stránkach organizácie SPVD
* Diskusné fórum o doprave v okolí
* Električky v Moste a Litvínove očami plzenčana
* Fotogaléria miestnych električiek

| * z
* d
* u
Mestská hromadná doprava v Česku — Podrobná mapa elektrickej trakcie |
| --- |
| Metro | 

|  |  |
| --- | --- |
| V prevádzke | 
* Praha

 |
| Plánované | 
* *Brno*

 |

 |
| Prímestská železnica | 

|  |  |
| --- | --- |
| V prevádzke | 
* Juhomoravský kraj
* Moravskosliezsky kraj
* Praha
* Ústecký kraj

 |
| Zrušené | 
* *Ostravsko*

 |

 |
| Električková doprava | 

|  |  |
| --- | --- |
| V prevádzke | 
* Brno
* Liberec
* Most a Litvínov
* Olomouc
* Ostrava
* Plzeň
* Praha

 |
| Zrušené | 
* *Bohumín*
* *České Budějovice*
* *Český Těšín*
* *Jablonec nad Nisou*
* *Jihlava*
* *Mariánské Lázně*
* *Opava*
* *Teplice*
* *Ústí nad Labem*

 |
| Nerealizované | *Hradec Králové* |

 |
| Trolejbusová doprava | 

|  |  |
| --- | --- |
| V prevádzke | 
* Brno
* České Budějovice
* Hradec Králové
* Chomutov a Jirkov
* Jihlava
* Mariánské Lázně
* Opava
* Ostrava
* Pardubice
* Plzeň
* Praha
* Teplice
* Ústí nad Labem
* Zlín a Otrokovice

 |
| Zrušené | 
* *České Velenice*
* *Děčín*
* *Most a Litvínov*
* *skúšobná trať Ostrov – Jáchymov*

 |
| Nerealizované | 
* *Karlovy Vary*
* *Kladno*
* *Třebíč*

 |

 |
| Lanové dráhy | 

|  |  |
| --- | --- |
| V prevádzke | 
* Praha, Petřín
* Karlovy Vary, Diana
* Karlovy Vary, Imperial
* Mariánské Lázně

 |
| Zrušené | 
* *Praha, Letná*

 |

 |
| Autobusová doprava | 
* Beroun
* Jablonec nad Nisou
* Liberec
* Olomouc
* Ostrava
* Plzeň
* Praha
* Teplice a prehľad ostatných…

 |